Пэжымрэ пцIымрэ
Украинэм и премьер-министру щыта Азаров Николай «Аргументы и факты» газетым и пресс-центрым щытепсэлъыхьащ езым и къэралым щыщыIэ щытыкIэм.
ЩIыхуэхэм
ятеухуауэ
Украинэм и газетхэм иджы ятх: нэхъапэм властыр зыIэщIэлъахэм апхуэдизу щIыхуэшхуэ къащтащи, иджырейхэм ятыжын хуей мэхъу. 2019 гъэм и бюджетым и процент 40-р абы токIуадэ.
— Сэ Украинэм и экономикэр илъэсий хуэдизкIэ сунэтIащ. Сыт щыгъуи жысIэу щытащ, — къыхегъэщхьэхукI Азаровым, — МВФ-м щIыхуэ къеIыпх зэрымыхъунур. ЩIыхуэ къэдмыщта къудейкъым, атIэ 2010 — 2013 гъэхэм ттыжащ ди япэкIэ къащтахэри. Сэ МВФ-м зыпысщIэртэкъым, сыт щхьэкIэ жыпIэмэ, абы и ужькIэ экономикэр зэтещащэрти. Сомалим МВФ-м щIыхуэ къыIихати, зыхуэкIуар фолъагъу. Суданри аращ.
Украинэр Сомалим ещхь хъуащ. Урысейм епщIэм хуэдэ КъухьэпIэм епщIэ хъунукъым — щIыхуэ къеIыпхрэ иумытыжу. Киевым КъухьэпIэм и щIыхуэр ипшыныжын хуейщ. Арыншамэ, и ахъшэ хэкIыпIэ псо- ри зэхуищIынущ.
Иджы къэсащ щIыхуэхэр щитыжын хуей зэманыр. ЦIыху мелуани 9-м къэралыр ябгынащ ахъшэ къалэжьын мурадкIэ. Дэ япэ увыпIэр тIыгъщ ди деж цIыхуу щылIэр зыхуэдизымкIэ. 1990 гъэм ме- луан 52-рэ дыхъуу щытамэ, иджы дызэрыхъужыр мелуан 30-щ. Абы къыхэкIыу цIыхухэр гугъуехь- хэм ирамыгъэгупсысыну хущIокъу: Урысей, Путин, зауэ, н.къ. жаIэурэ.
ЗэгурыIуэныгъэр псоми я лъабжьэт
Азаровым къелъытэ ЗэныбжьэгъунымкIэ зэгурыIуэныгъэр зэрикъутэжар Киев IэщIэкIа щыуагъэ ину: «Ар куэдым я лъабжьэт. Украинэм и цIыхур Москва кIуамэ, абы къыщигъуэтырт езым и деж щиIэ хуитыныгъэ псори. А зэгурыIуэныгъэр щикъутэжым Порошенкэ абы кърикIуэнкIэ хъунум егупсысыххауэ къыщIэкIынукъым. Иджы украин паспорт зыIыгъ цIыху мелуани 3-4 Урысейм гугъуехьхэм щыхэхуащ.
И сатущIэгъу нэхъыщхьэр
Украинэм Урысейм и пащхьэм иужь илъэсиплIым доллар мелард 20 щыфIэкIуэдащ — хьэпшыпу иригъашэр апхуэдиз и уасэкIэ нэхъ мащIэ хъуащ. ЗыфIэкIуэдар Порошенкэкъым, атIэ цIыху къызэрыгуэкIхэрщ. Абыхэм я улахуэхэр, пенсэхэр ехуэхащ, лэжьапIэ IэнатIэхэр нэхъ мащIэ хъуащ. АрщхьэкIэ Урысейр иджыри къонэж Украинэм и сатущIэгъу нэхъыщхьэу. Ар гъэщIэгъуэнщ, уеблэмэ, телъыджэщ: Киев Урысейр егъэбий…
Азаров Николай бжыгъэхэр къихьащ: «и бий» УФ-м и фIыгъэкIэ Украинэм къелэжь и электрокъарум и процент 60-р. Урысейм щIымахуэм фIамыщI тонн мелуанищ къыхурегъашэ, промышленностыр зэригъэлэжьэну кокс кърет. «Бийм» къыбгъэдокI Украинэм имыIэнкIэ Iэмалын- шэ хьэпшыпхэу доллар меларди 7 хуэдиз и уасэ.
ЕбгъэрыкIуэну къыщIэкIынукъым
Премьер-министру щытам къелъытэ Донбассым къарукIэ ебгъэрыкIуэным Киев темыгушхуэну — итIа-нэ иджырей властым кIэ игъуэтынкIэ хъунущ. Донбассым и статус щхьэхуэм и гугъу пщIымэ, а хабзэм иджыри къэс къару иIащ, ауэ сыт зэфIигъэкIар? Зыри! Ар нэмыцэхэм, франджыхэм, американхэм я пащхьэм Порошенкэ къыщигъэсэбэп тхылъымпIэ къудейщ. Абыхэм къагъэIущ: фэрыщIыгъэ хэплъхьэми, жыIэ Минск-2-р умыдэ хуэдэу. Ауэ абы зыри ихъуэжыркъым: ипэжыпIэкIэ Минск-2-р мотор зэрымыт автомобилщ! Абы зищIыпIи уишэнукъым.
Минск зэрыщызэгурыIуахэм я фIыгъэкIэ лъыгъажэшхуэр къызэтеувыIащ, щытыкIэр зыгуэркIэ зэтес ящIыжащ. АтIэ щхьэ Порошенкэ имыгъэзащIэрэ Минск зэрыщызэгурыIуахэр? Щхьэ ар идэрэ КъухьэпIэм?
Езы Порошенкэ
теухуауэ
Сэ куэдрэ дагъуэ къысхуащIащ Порошенкэ си деж министру зэрыщылэжьар, — жеIэ Азаровым. — Пэжщ: гъатхэпэм къыщыщIэдзауэ щэкIуэгъуэр къэсыху. ИпэIуэкIэ лэжьащ нэгъуэщI къэрал IуэхухэмкIэ ми- нистру, ШынагъуэншагъэмкIэ советым и секретару. Депутату, Лъэпкъ банкым и КIэлъыплъакIуэ Советым и унафэщIу щытащ. Ар зэи къекIуэкIакъым хьэрычэтыщIэ IэнатIэм фIэкIа нэгъуэщI Iуэху зезымыхуэ цIыхуу: властым хэтынри абы дигъакIуэрт. Къулыкъухэр къигъэсэбэпырт ахъшэ зыIэригъэхьэн папщIэ.
ЖытIэнщи, а зэманым ар урысхэм къапэщIэувэртэкъым. 98 гъэм сэ ар хэсшауэ щытащ ЩIыналъэхэм я партыр къызэгъэпэщыным теухуа лэжьыгъэм. Зыгуэрхэр зэфIигъэкIащ. Ауэ иужькIэ къыгурыIуащ Ющенкэ и гупым къару зэригъуэтыр, а лъэныкъуэмкIи зригъэбащ. Ар- щхьэкIэ, Iуэхум зыкъыщызэридзэкIыжым, ди правительствэм министру къыхыхьащ…
Абы уриджэгу хъунукъым…
Очаков (Николаев область) къыщызэIуахыну дзэ базэр Тенджыз ФIыцIэм и IункIыбзэIухщ, Севастополь хуэдэу. Зэгуэр ар увынкIэ хъунущ мы тенджызым ткIиягъыр щызэщIэзыгъаплъэу. Iузэв тенджызри хэщIапIэ ящIыну я мурадщ. Кърым лъэмыжым теухуа къаугъэр зэщIагъаплъэ. США-м кърашри, Донбассым яшащ уэгум зэрыщызауэ Iэщэ куэд.
Азаров Николай щIоупщIэ: сыт американхэм Украинэр IэщэкIэ щIаузэдыр? Ахэр иригузавэрэ Украинэм и Iуэхум? Жэуапи ирет: зыкIи иригузавэркъым. Ауэ псори ялэжь къэралитIыр нэхъри ткIийуэ зэпэщIагъэувэн папщIэ.
Хэхыныгъэхэр
Ахэр ипэжыпIэкIэ щыIэнукъым. Мыбдежым щызэныкъуэкъунур властыр тезыдзу тетыгъуэр зыIэрызыгъэхьа гупым щыщхэрщ. Хэхыныгъэхэр екIуэкIауэ къэзылъытэфынур Украинэр нацист жьауэм щIэт икIи Урысейм и бий кIэрыуфIыцI хъуну хуейхэрщ. Ауэ ар езы Европэм и дежкIи шынагъуэщ.
